ജില്ലയില് ടി.പി.ആര് 19.35 മലപ്പുറം: ജില്ലയില് ഞായറാഴ്ച 2,681 പേര്ക്ക് കൊവിഡ് 19 സ്ഥിരീകരിച്ചു. 19.35 ശതമാനമാണ് ജില്ലയില് കൊവിഡ് ടെസ്റ്റ് പോസിറ്റീവിറ്റി നിരക്ക്. ഞായറാഴ്ച മാത്രം 2,987 പേര് രോഗവിമുക്തരായി. രോഗബാധ സ്ഥിരീകരിച്ചവരില് 2,580 പേര് രോഗികളുമായി നേരിട്ടുള്ള സമ്ബര്ക്കത്തിലൂടെ വൈറസ് ബാധിതരായവരാണ്. 14 പേര്ക്ക് വൈറസ്ബാധയുണ്ടായതിന്റെ ഉറവിടം കണ്ടെത്താനായിട്ടില്ല. വിദേശരാജ്യങ്ങളില് നിന്ന് ജില്ലയില് തിരിച്ചെത്തിയ മൂന്ന് പേര്ക്കും ഇതര സംസ്ഥാനങ്ങളില് നിന്നെത്തിയ 84 പേര്ക്കും രോഗബാധ സ്ഥിരീകരിച്ചിട്ടുണ്ട്. 80,213 പേരാണ് ജില്ലയില് ഇപ്പോള് നിരീക്ഷണത്തില് കഴിയുന്നത്. 31,038 പേര് ചികിത്സയില് കഴിയുന്നു.